STAR Market กระดานหุ้นไฮเทคจีน เปิดตัวคึกคัก - FINNOMENA
จีนเปิดฉากกระดานการซื้อขาย 25 หุ้นเทคโนโลยีบนกระดาน STAR Market ในวันที่ 22 ก.ค. อย่างคึกคัก ขณะหุ้นบางตัวถูก Circuit Breaker แล้วหลังเปิดเทรดวันแรก
25 ก.ค. 2562

จีนเปิดฉากกระดานการซื้อขาย 25 หุ้นเทคโนโลยีบนกระดาน STAR Market ในวันที่ 22 ก.ค. อย่างคึกคัก ขณะหุ้นบางตัวถูก Circuit Breaker แล้วหลังเปิดเทรดวันแรก
โดยหลังเปิดตลาดซื้อขายวันแรก ก็ปรับตัวเพิ่มขึ้นอย่างแข็งแกร่ง โดยมีการซื้อขายจำนวน 25 บริษัทในกลุ่มแรกที่เข้าจดทะเบียนซื้อขาย
ซึ่งมีหุ้นบริษัท Zhangjiang Hangke Technology ถูก Circuit Breaker เบรกการซื้อขายชั่วคราวหลังหุ้นพุ่งขึ้น 30% นับตั้งแต่เปิดตลาด ขณะที่หุ้นบริษัท Suzhou Harmontronics Automation Technology ถูก Circuit Breaker เบรกการซื้อขายชั่วคราวหลังร่วงลง 30%
ทั้งนี้กระดานหุ้น STAR Market คล้ายตลาดหุ้นเทคโนโลยี Nasdaq ของสหรัฐ ซึ่งเป็นตลาดซื้อขายหุ้นของบริษัทในภาคธุรกิจเกิดใหม่ด้านกลยุทธ์ และเทคโนโลยีขั้นสูง รวมถึงหุ้นในกลุ่มพลังงานใหม่ หุ้นประหยัดพลังงาน หุ้นเกี่ยวกับการปกป้องสิ่งแวดล้อม และหุ้นไบโอเทคโนโลยี
ที่มา : https://news.cgtn.com/news/2019-07-22/First-25-companies-start-trading-on-China-s-STAR-Market-IuYSxoY2Fa/index.html
แท็ก:
แชร์บทความ: